FÖLDTANI KÖZLÖNY 
XLIV, KÖTET. 1914 JULIUS—AUGUSZTUS-SZEPTEMBER, 
7-9, FÜZET, 
a. 
TISZTELT TAGTÁRSAINKHOZ ÉS OLVASÓINKHOZ ! 
Minthogy a mostani hadiállapot és a vele kapcsolatos teljes moz- 
gósítása Magyarhoni Földtani Társulat fiatalabb tagjainak 
egy részét közvetlenül csatasorba állította, vagy pedig egyébként tag- 
társaink hozzátartozóit harcba szóllította és mivel e miatt az eddig meg- 
szokott élénk érdeklődés a békés geológiai kutatások iránt megcsappant; 
másrészt pedig a jelen körülmények között anyagi segélynyújtás a köz- 
javára felettébb szükséges, — a Magyarhoni Földtani Társulat Választ- 
mánya hazafiui kötelességének ismeri, hogy folyóiratát: a Földtani 
Közlönyt a legszükebb keretekbe szorítsa és az ilymódon megtakari - 
ható pénzfölöslegét részint a Magyar Vöröskereszt Egyesület, 
részint a hadbaszállott tartalékosok szegény családjai 
támogatása céljaira felajánlja. Tisztelettel jelentjük, hogy ezt az összeget, 
mely ezer koronával volt megállapítható, a Választmány fele-fele- 
részben a nevezett célokra nyomban ki 158 utalványozta. 
Budapest, az 1914 augusztus hó 17-én tartott rendkívüli választ- 
mányi ülésből. 
A Magyarhoni Földtani Társulat 
Elnöksége. 
Földtani Közlöny. XLIV. köt. 1914. 31 
